Missatge: Dotze càmpings catalans reben a Stuttgart un dels reconeixements turístics més importants d'EuropaRedacció - 12/01/2014 - 11.34h.  Aquest càmping de Torroella de Montgrí, un dels millors d'Europa.  Dotze càmpings catalans s'han situat entre els millors d'Europa després de rebre el guardó Best Camping 2014, atorgat a la ciutat alemanya de Stuttgart.Els establiments han estat seleccionats entre 5.500 càmpings europeus basant-se en la bellesa i la qualitat de l'entorn, el confort de les instal·lacions o l'atenció al client. En total, set dels 12 càmpings catalans seleccionats es troben a les comarques gironines, concretament a l'Estartit, Pals, Sant Pere Pescador i Torroella de Montgrí.La resta se situen a Tarragona, Vilanova, l'Hospitalet de l'Infant i Mont-roig del Camp. Gràcies a aquesta distinció, els càmpings passen a formar part de la guia que edita l'associació automobilística amb més socis d'Alemanya, l'ADAC.Els millors càmpings de Catalunya són el Càmping les Medes de l'Estartit, el Cypsela Resort de la platja de Pals; la Ballena alegre, l'Àmfores i les Dunes de Sant Pere Pescador; el Delfín Verde de Torroella de Montgrí; el càmping Mas Sant Josep de Santa Cristina d'Aro; el Vilanova Park de Vilanova i la Geltrú; el Templo del Sol de l'Hospitalet de l'Infant; el Tamarit Park de Tarragona i el Torre del Sol i el Platja Mont-roig camping resort de Mon-roig.Des del sector asseguren que es tracta d'un reconeixement molt important perquè la majoria de campistes holandesos i alemanys utilitzen aquesta selecció a l'hora de triar la destinació de les seves vacances. VÍDEO: http://www.324.cat/video/4851694/Excellencia-en-campings

Resposta: Tots a la platja? Guiris...  Els últims anys jo hi he anat a dos càmpings catalans, La Presalla a Esterri d'Àneu, que no estava malament i el Queixans, al poble homónim de Fontanals de Cerdanya, que puja el preu però amb molt bona qualitat. En general, dels pirinencs, els catalans són els que millor estan en relació qualitat preu. A l'Aragó està més variat i a Navarra ja són més limitadets.